2018 के राशिफल के मुताबिक़ यह साल आपसे अधिक मेहनत करवा सकता है। ध्यान इस बात का रखना है कि जो भी मेहनत करनी है धैर्य के साथ करनी है। आपके स्वास्थ्य की बात करें तो शनि की ढइया को देखते हुए इस साल आपको अपने स्वास्थ्य के प्रति लापरवाही नहीं दिखानी हैं। वाहन आदि भी सावधानी से चलाना होगा। शिक्षा के लिए साल औसत रह सकता है। आमदनी में कुछ व्यवधान लेकिन कोशिश कर बचत की जा सकेगी। प्रेम व दाम्पत्य के लिए साल औसत है अत: सम्बंधों के प्रति लापरवाह नहीं होना है, वर्षांत में अनुकूल परिणाम मिलेंगे। काम धंधे में कुछ धीमापन रह सकता है। पुजारी को पीले कपड़े दान करना शुभ रहेगा।